
Компанияләр үзләренең белгечләрен халыкара дәрәҗәдә булырлык итеп чит илләрдә тәҗрибә туплатуга омтылырга тиеш. Татарстанда хәзер мәктәпләрне тернәкләндерү, иң заманча технологияләр кулланып белем бирү таләп ителә, югары мәктәп дәрәҗәсен шунсыз күтәреп булмаячак. Гомумән, Сколково бер Мәскәүдә генә түгел, Казанда да була ала: моның өчен инновацион мохит булдыру, нәрсәләрдер уйлап табу зарур, ахыр чиктә, интеллектны сата белергә өйрәнү сорала. Татарстан башкаласында “Идея” инновацион технопаркы, IT-парк бар һәм ул мәйданчыклар безнең югары уку йортлары өчен эшләргә тиеш. Бездә исә бу юнәлештә эшләнеп бетмәгән яклар бар.
Рәсми Татарстан